open-index/open-wikipedia-markdown huggingface dataset:
Yleisurheilun maailmancup

**Yleisurheilun maailmancup** oli kansainvälisen yleisurheiluliiton IAAF:n kerran neljässä vuodessa järjestämä yleisurheilun maa- ja maanosajoukkuekilpailu. Kilpailuun osallistuneet joukkueet olivat Yhdysvallat, Eurooppa, Afrikka, Aasia, Oseania ja Amerikka. Lisäksi Euroopan cupin superliigan kaksi parasta maata kilpailivat omilla joukkueillaan. Mikäli käytössä oli yhdeksäs juoksurata, sai myös järjestäjämaa kilpailla omalla joukkueellaan. Kilpailuissa jaetaan myös urheilijoille palkintorahoja heidän henkilökohtaisten sijoitustensa mukaan.

Kilpailut käydään suoraan loppukilpailuina ilman erillistä karsintavaihetta. 

Maailmancup on järjestetty kymmenen kertaa, ensimmäisen kerran vuonna 1977 ja viimeksi 2006. 

Vuonna 2010 IAAF korvasi maailmancupin maanosien cupilla. Maanosien cupissa kilpailevat maanosajoukkueet Aasia–Oseania, Afrikka, Amerikka ja Eurooppa. Henkilökohtaisiin lajeihin joka joukkue ilmoittaa kaksi ja joihinkin lajeihin kolme urheilijaa.

## Maailmancupit ja voittajat
:Lähde:*IAAF Statistics Handbook – Split 2010* 

## Ennätykset
:Lähde:*IAAF Statistics Handbook – Split 2010*

### Miehet

### Naiset

## Lähteet
* http://www.gbrathletics.com/ic/wp.htm

### Viitteet
Djibouti (kansallislaulu)

**[[Djibouti]]n [[kansallislaulu]]** otettiin käyttöön maan itsenäistyessä Ranskan alaisuudesta vuonna 1977.  Laulun on sanoittanut Aden Elmi ja säveltänyt Abdi Robleh.

## Translitteraatio

:Hinjinne u sara kaca
:Calankaan harraad iyo
:Haydaar u mudateen.

:Hir cagaarku qariyayiyo
:Habkay samadu tahayoo
:Xiddig dhi igleh hoorshoo
:Caddaan lagu hadheeyaay.

:Maxaa haybad kugu yaal!

## Käännös

:Arise with strength; For we have raised our flag,
:The flag which has cost us dear
:With extremes of thirst and pain.

:Our flag, whose colours are the everlasting green of the earth,
:The blue of the sky, and white, the colour of peace;
:And in the centre the red star of blood.

:Oh flag of ours, what a glorious sight!

### Suomennos
:Nouse voimalla, sillä me olemme nostaneet lippumme
:Lippu, joka on paljon meille maksanut
:Janoa ja tuskaa

:Lippumme, jonka värit ovat maan ikuinen vihreä
:Taivaan sini, ja valkoinen, rauhan väri
:Ja keskellä hurmeinen punatähti

:Oi lippumme, mikä kunniakas näky!

## Lähteet
Juhani Lahtinen

**Juhani Heikki Kalevi Lahtinen** (28. syyskuuta 1938 Tampere – 8. maaliskuuta 2018 Espanja) oli suomalainen jääkiekkomaalivahti.

Lahtinen oli aikansa kärkimaalivahteja. Hän pelasi koko 252 ottelua kestäneen SM-sarjauransa Tampereen Ilveksessä aikana 1955–1970. Vain Jukka Tammella on enemmän pelejä Ilveksen maalissa. Lahtinen voitti urallaan viisi Suomen mestaruutta ja yhteensä 12 SM-mitalia.

Lahtinen pelasi kymmenen kertaa arvoturnauksessa: kahdeksat MM-kilpailut ja kahdet olympialaiset. Maaotteluita hänelle kertyi 160. Aallonpohja oli ehkä vuosi 1958, jolloin Lahtinen oli maalissa, kun Suomi hävisi MM-kisoissa Kanadalle lukemin 0–24.

Yleisurheilussa Lahtinen oli Suomen huippuja nuorten tasolla. Hän voitti vuonna 1957 nuorten SM-kultaa seiväshypyssä ja 4×100 metrin viestissä.

## Saavutukset ja palkinnot
*5 Suomen mestaruutta (1957, 1958, 1960, 1961, 1966)
*4 SM-hopeaa ja 3 -pronssia
*Nuorten Suomen mestaruus seiväshypyssä ja 4×100 metrin juoksussa
*Suomen paras jääkiekkoilija (1961, 1964)
*Lynces Academicin parhaan maalivahdin patsas (1961, 1964)
*Valinta SM-sarjan All Stars -kentälliseen (1962, 1963, 1964, 1965, 1966)
*Suomen Jääkiekkoleijona #34

## Lähteet
*

### Viitteet

## Aiheesta muualla
*Lahtisen tiedot Jääkiekkomuseon sivulla.
*Eurohockeyn tilastosivu.
Headline

**Headline** on suomalaisen Zero Nine -yhtyeen vuonna 1983 julkaisema albumi. CD ilmestyi vuonna 2002. Albumi äänitettiin Tukholmassa Electra-studiolla metallimusiikki-tuottaja Börje "The Boss" Forsbergin johdolla. Se julkaistiin vuonna 1983 Ruotsissa Tyfon Grammofon-merkin kautta ja Suomessa sen julkaisi Finnlevyn Dig It-merkki vuonna 1984. 

Musiikillisesti albumi edustaa suoraviivaista heavy rockia, esimerkkeinä "Seven Days of Love" ja "Lyin' in the Dark", mutta myös kaupallisempiakin vaikutteita löytyy, kuten kappaleista "Walk Away" ja "Queen of the Ocean Drive" voi huomata. Tämä suuntaus hioutui yhtyeen tavaramerkiksi tulevilla albumeilla. Yhtyeen jäsenet ovat sanoneetkin *Headline*-albumin olleen vielä yhtyeen oman soundin etsimisvaihetta.

## Kappaleet
#
#
#
#
#
#
#
#
#

* Kaikki kappaleet sävellys ja sovitus Zero Nine, sanoitus P. Niemelä / Keijo Salmirinne / Martti Mäntyniemi ellei toisin mainita

## Kokoonpano

* Keijo "Kepa" Salmirinne – laulu
* Timo "Iso-T" Käsmä – soolokitara
* Martti "Mara" Mäntyniemi – kitara, akustinen kitara, taustalaulu
* Esa "Elmo" Harju – basso
* Matti "Iro" Murtola – koskettimet
* Mikko "Borno" Korpela – rummut, lyömäsoittimet

## Tuotanto

* The Boss - tuottaja
* Seppo "F.A." Johansson - nauhoitus
* Peto Niemelä - vastaava tuottaja
* Lasse Björklund - kannen suunnittelu
* Göran Lindsjö - valokuvaus
* Pete Dahl - masterointi

## Singlejulkaisut

* "Much Too Young (To Rock 'n' Roll)" / "I Wanna Give You My Love", DIGS 144, 1983
* "Run to the Lights" / "Magic Dream", DIGS 147, 1984
* "Walk Away" / "Seven Days of Love", DIGS 148, 1984

## Julkaisuhistoria

* 1983: Tyfon Grammofon, WAVE-LP 8007, Ruotsi, vinyyli
* 1984: Dig It, DIGLP 27, Suomi, vinyyli
* 1984: Dig It, DIGMC 27, Suomi, kasetti
* 2002: Warner Music Finland, 8573-88059-2, CD, remasteroitu

## Lähteet

## Aiheesta muualla
* 
*
Rwanda Nziza

**Rwanda Nziza** (”Kaunis Ruandamme”) on Ruandan kansallislaulu, joka otettiin käyttöön 31. joulukuuta 2001. Se korvasi vuodesta 1962 käytössä olleen vanhemman hymnin Rwanda swacu. Tämä liittyi maan yleiseen uudistusprosessiin, jossa sekä maan lippu että vaakuna vaihdettiin uuteen. Tarkoituksena oli saada kansakunnalle uusi alku ja ottaa samalla etäisyyttä Ruandan siihenastisesta, verisestä historiasta. Hymni on kirjoitettu maan kansallisella kielellä kirjarwandaksi. 

Laulun on sanoittanut Faustin Murigo ja säveltänyt Jean-Bosco Hashakaimana, maan kansallisen sotilassoittokunnan kapellimestari.

## Lähteet
Arbiter

**Arbiter** voi tarkoittaa seuraavia:

*Arbiter, hahmo Halo 2 ja Halo 3 - peleissä.
*International arbiter, kansainvälinen shakkituomari, FIDE:n myöntämä arvonimi
*Gaius Petronius Arbiter, roomalainen kirjailija
**[[HMS Arbiter]]* oli Britannian Kuninkaallisen laivaston Ruler-luokan saattuetukialus toisessa maailmansodassa
Gaizka Mendieta

**Gaizka Mendieta Zabala** (s. 27. maaliskuuta 1974 Bilbao, Vizcayan maakunta, Espanja) on espanjalainen entinen jalkapalloilija, jonka uran huippuvuodet ajoittuivat 2000-luvun vaihteen Valenciaan. Myöhemmin hän pelasi urallaan Englannin valioliigan Middlesbroughissa. Mendietan pelipaikka oli keskikenttäpelaaja, ja hänet tunnettiin erityisesti hyvistä rangaistuspotkuistaan.

## Seurajoukkueura

Mendieta syntyi Baskimaan Bilbaossa, mutta kasvoi Castellónissa isänsä Andrés Mendietan pelatessa maalivahtina CD Castellónin joukkueessa. Samassa seurassa vuonna 1991 oman ammattilaisuransa aloittanut Gaizka Mendieta siirtyi korkeimmalle sarjatasolle Primera Divisióniin ja Valencian joukkueeseen jo seuraavana vuonna. Valenciassa hän nousi Euroopan arvostetuimpien keskikenttäpelaajien joukkoon oltuaan tärkeässä roolissa, kun Valencia pelasi kahdesti peräkkäin Mestarien liigan loppuottelussa. Vuonna 2001 Mendieta siirtyi suurella, 29 miljoonan punnan siirtosummalla Italiaan, Lazioon, mutta ensimmäinen – ja viimeiseksi jäänyt – kausi roomalaisseurassa oli suuri pettymys. Seuraavaksi kaudeksi Lazio lainasi miehen Barcelonaan, mutta hän ei päässyt edes kotimaassaan lähellekään vuosituhannen vaihteen tasoaan. Myös Barcelonan visiitti jäi yhden kauden mittaiseksi.

Kaudella 2003–2004 Mendieta siirtyi lainasopimuksella Middlesbroughiin Englantiin, joka lainan päätyttyä osti hänet. Jo ensimmäisellä kaudellaan brittiseurassa hän oli voittamassa seuran kaikkien aikojen ensimmäistä titteliä, joka oli Englannin liigacupin voitto. Koska debyyttikausi saarivaltiossa meni suurimmaksi osaksi brittiläiseen pelityyliin sopeutumiseen, odotettiin Mendietalta todellista paluuta huipulle toisella kaudellaan, mutta useat loukkaantumiset romuttivat suunnitelmat. Seurajoukkueuran paras saavutus Mestarien liigan loppuottelupaikkojen ja Englannin liigacupin voiton ohella on Espanjan cupin voitto vuodelta 1999.

## Maajoukkueura

Espanjan maajoukkueessa Mendieta pelasi 40 ottelua, joissa hän teki kahdeksan maalia. Mendieta edusti Espanjaa EM-kilpailuissa 2000 ja MM-kilpailuissa 2002. Parhaat maajoukkuepelinsä hän pelasi vuoden 2000 EM-kilpailuissa, jossa Espanja oli murtamassa ”arvokilpailukiroustaan”, mutta putosi lopulta puolivälierissä Ranskalle. Tuossa ottelussa Espanja sai lopussa rangaistuspotkun, jonka Raúl veti yli maalin. Monet jäivät jossittelemaan, olisiko Espanja päässyt jatkoon, jos vaihtoon otettu ja jo yhden rangaistuspotkun ottelussa maaliin laukonut Mendieta olisi ollut laukomassa myös tuota rangaistuspotkua.

## Lähteet

## Aiheesta muualla
* Gaizka Mendieta Football Database -sivustolla
Espanjan kansalliskaarti

**Espanjan kansalliskaarti** () on sotilaallisesti järjestetty ja Espanjan asevoimiin kuuluva, pääasiassa poliisitehtäviä hoitava, santarmilaitos, jolla on sekä sotilas- että siviilitoimintoja. Se perustettiin kuningatar Isabella II:n kaudella ensimmäisen karlistisodan jälkeen vuonna 1844 turvaamaan Pyreneiden rajavyöhykettä.

Guardia Civil työllistää nykyään noin 73&nbsp;000 henkilöä. Sen päätehtäviä ovat terrorisminvastainen toiminta sekä rajavyöhykkeiden, moottoriteiden, satamien ja rannikkoalueiden valvonta. Tämän toiminnan tehostamiseksi Guardia Civilillä on käytössään aseistettuja helikoptereita ja nopeita partioveneitä. Organisaatioon kuuluu myös erityinen vero-osasto, jonka tehtävänä on ehkäistä salakuljetusta, huumekauppaa, petoksia ja muita verorikoksia. Guardia Civil on yksi baskiseparatistijärjestö ETA:n iskukohteista, ja useita sen jäseniä on kuollut järjestön pommi-iskuissa.

Kansalliskaarti jakautui lähes tasaisesti kahtia kansallisten ja tasavaltalaisten välillä Espanjan sisällissodan aikana. Vangiksi jääneet tasavaltalaiset kansalliskaartin komentajat joutuivat sodan jälkeen sotatuomioistuinten eteen ja teloitettiin. Sodan jälkeen karabinieerit (carabineros) yhdistettiin kansalliskaartiin, jonka tehtävänä *caudillo* Francisco Francon diktatuurin aikana oli turvata järjestelmää. Se toimi erityisesti syrjäisissä paikoissa ja maaseudulla, mikä mahdollisti kansalliskaartin väkivaltaiset väärinkäytökset. Francon ajan kansalliskaartia on syytetty kidutuksista, poliisiväkivallasta ja julmuuksista. Erityisesti Garcia Lorcan runot vaikuttivat mielikuvaan kansalliskaartista kovakätisenä poliisivoimana.

Francon diktatuurin aikana kansalliskaartilaiset olivat keskeinen tuki hallinnolle. Francon kuoleman jälkeen ja Espanjan demokratiaan ja perustuslailliseen monarkiaan siirtymisen aikana (*La Transición*) kansalliskaartilaisten parissa säilyi tuki francolaisen järjestelmän säilyttämiselle. Historiankirjoihin jäänyt tapahtuma oli myös Guardia Civilin everstiluutnantti Antonio Tejeron johtama vallankaappausyritys kesken Espanjan edustajainhuoneen istunnon 23. helmikuuta 1981.

Koska kansalliskaarti on osa sotalaitosta, sen jäsenillä ei ole oikeutta liittyä ammattiliittoihin, toisin kuin Policía Nacionalin jäsenillä. Useat Guardia Civilin jäsenistä perheinensä asuvat varuskunnissa.

Kansalliskaartiin verrattavissa olevia santarmiorganisaatioita ovat muun muassa Italian Carabinieri ja Ranskan Gendarmerie.

## Katso myös

* Espanjan asevoimat

## Lähteet

* Ruotuväki 
* Euroopan petostentorjuntavirasto

## Aiheesta muualla

* Guardia Civilin sivusto
Matthew Pinsent

**Matthew Pinsent** (s. 10. lokakuuta 1970 Holt, Norfolk) on englantilainen kilpasoutaja ja moninkertainen olympiavoittaja ja maailmanmestari. 

Matthew Pinsent voitti neljä olympiakultaa vuosina 1992–2004: Barcelonassa ja Atlantassa perämiehettömällä kaksikolla legendaarisen brittisoutaja Steve Redgraven kanssa, Sydneyssä ja Ateenassa voitto tuli perämiehettömällä nelosella.

MM-tasolla Pinsent voitti vuosina 1989–2003 10 kultaa ja kaksi pronssia. 

Pinsent oli KOK:n urheilijajäsenenä vuosina 2001–2004. 30. marraskuuta 2004 hän ilmoitti lopettavansa uransa. Pinsent on julkaissut elämäkertansa nimellä *A Lifetime in a Race* (2004, )

## Aiheesta muualla
* Virallinen kotisivu
* Pinsent olympic.org:ssa
Ohjaus

**Ohjaus** voi viitata seuraaviin toimintoihin:

*elokuva- tai teatteriohjaaja
*ohjaus opetuksessa
*yrityksen ohjaus
*kulkuvälineen kulkusuunnan hallinta, osana mm. navigointi.
Pedagogiikka

**Pedagogiikka** tarkoittaa tapaa, jolla opetus järjestetään, sekä sen näkemyksellisiä kasvatuksellisia periaatteita.   Pedagogiikka-sanalla on historiallisesti ollut useita merkityksiä. Se on tarkoittanut 1) koko kasvatustieteen tieteenalaa, 2) kasvatus- ja opetusoppia, 3) kasvatus- tai opetusoppia, 4) opetus- tai kasvatustaitoa, 5) kasvatuksellisia suuntauksia (kuten Steiner-pedagogiikka) sekä 6) tietyn kohdealueen kasvatustieteellistä opetusta ja tutkimusta (kuten erityispedagogiikka, korkeakoulupedagogiikka tai yliopistopedagogiikka).

## Etymologia

Pedagogiikan kreikankieliset kantasanat ovat *paidia* () ja *ágō* (, "johtaa"); tässä "paidia" viittaa lapsiin, minkä vuoksi aikuisopetusta ei aina lasketa pedagogiikan osaksi (katso andragogiikka). Kreikankielen sana *paidagogos* eli pedagogi tarkoittaa sananmukaisesti käännettynä lapsen ohjaajaa tai kasvattajaa eli opettajaa.

## Kuvaus

Suomessa pedagogiikkaa opiskellaan yliopistojen kasvatustieteen laitoksilla sekä ammattikorkeakoulujen ammatillisessa opettajankoulutuksessa.

Teoksessa *Hermeneuttisen pedagogiikan pääsuuntaukset* Pauli Siljander luonnehtii käsitteiden pedagogiikka ja kasvatustiede eroa siten, että pedagogiikkaa käytetään yleensä laajempana käsitteenä sisältäen sekä kasvatuksen teoreettisen puolen että kasvatuskäytännön.

Makrotasolla pedagogiikka tarkoittaa valtion ja kuntien tasolla koulutusjärjestelmäratkaisuja ja niiden koulutuspoliittisia ratkaisuja. Mesotasolla sana tarkoittaa koulun tapaa järjestää opetus ja sen perustelut opetussuunnitelmassa. Mikrotasolla pedagogiikka tarkoittaa opettajan tapaa järjestää opetuksena sekä ratkaisujen takana olevaa opetusnäkemystä.

Pajapedagogiikka on oppilaitoksen ja työpajan välistä jaettua pedagogista vastuuta, jossa opetus ja sen tahti rakennetaan yksilön ominaisuuksien, erityispiirteiden ja toimintakyvyn ympärille vaihtoehtoisessa oppimisympäristössä.

## Kritiikki

Pedagogiikka-sana on viime aikoina alkanut korvata didaktiikka-termin käyttöä, koska didaktiikalla on muualla maailmassa rajoittunut ja kielteinen arvolataus. On kuitenkin huomattava, että pedagogiikka ja didaktiikka tarkoittavat Suomessa varsin eri asioita kuin anglosaksisissa maissa.

Pedagogiikalla perustellaan koulutuksen tavoitteita, arvoja ja käytäntöjä sekä menetelmävalintoja. Perusteluissa voidaan korostaa joko yhteiskunnan etua tai yksittäisen oppijan etua. 2000-luvun Suomessa makrotason pedagogiikka on välineellistynyt (kriittisesti puhutaan "ohennetusta pedagogiikasta") ja hakee koulutuksesta nimenomaan hyötyä yhteiskunnalle.

## Tasoryhmät
Kouluopetuksen eriyttäminen tason mukaan auttaa lahjakkaita oppilaita hyötymään koulusta. Aiemmat tutkimukset yhdistänyt tutkimuskatsaus havaitsi, että lahjakkaiden erityisohjelmat olivat ensisijaisia, mutta luokan tai luokkien opettaminen tasoryhmittäin ja oppilaan siirtäminen etuajassa ylemmälle vuosiluokalle auttoivat. Sen sijaan luokkien muodostaminen tason mukaan ei auttanut paljonkaan.

## Katso myös
* Aktiivisuuspedagogiikka
* Kasvatusfilosofia
* Didaktiikka

## Lähteet

## Aiheesta muualla
Huíla

**Huilan maakunta** () on Angolan maakunta, joka sijaitsee maan lounaisosassa. Sen pinta-ala on 79&nbsp;022 neliökilometriä. Vuoden 2019 arvion mukaan väkiluku oli 2&nbsp;906&nbsp;791. 

Maakunnan hallintokeskus oli vuoden 2024 aluehallinnolliseen uudistukseen saakka Lubango. Vuonna 2024 maakunnan uudeksi hallintokeskukseksi asetettiin Matalan kunta.

Huíla on vuoristoinen maakunta. Korkeimmat huiput nousevat noin 2&nbsp;000 metrin korkeuteen. 

Huílan naapurimaakuntia ovat Cunene etelässä, Namibe lännessä, Benguela ja Huambo pohjoisessa sekä Bié ja Cubango idässä. Huílan ilmasto on päivisin kuuma ja kostea, mutta öisin kylmä. Vuoden keskilämpötila on 18&nbsp;°C.

## Huilan kunnat
Vuoden 2024 aluehallinnollisen muutoksen jälkeen maakunnassa on 23 kuntaa. 

Kunnat 2025 alussa (aluksi kuntatyypin A kunnat,..., kuntatyyppi E):
* Lubango
* Matala
* Caconda
* Caluquembe
* Chibia
* Humpata
* Cacula
* Chicomba
* Jamba Mineira
* Quipungo
* Hoque
* Palanca
* Chipindo
* Cuvango
* Gambos
* Quilengues
* Capunda
* Dongo
* Galangue
* Capelongo
* Chituto
* Viti Vivali
* Chicungo

Kunnat ennen vuoden 2024 aluehallintouudistusta (14 kuntaa)
* Caconda
* Cacula
* Caluquembe
* Chiange
* Chibia
* Chicomba
* Chipindo
* Cuvango
* Humpata
* Jamba
* Lubango
* Matala
* Quilengues
* Quipungo

## Lähteet

## Aiheesta muualla
Phetchaburi (provinssi)

**Phetchaburin provinssi** () on yksi Thaimaan provinsseista. Se sijaitsee maan keskiosassa noin 150 kilometriä Bangkokista lounaaseen. Naapuriprovinssit ovat Rachaburi ja Samut Songkhram pohjoisessa sekä Prachuap Khiri Khan etelässä. Provinssin pinta-ala on 6&nbsp;225,1 neliökilometriä ja siellä on arviolta 477&nbsp;400 asukasta (vuonna 2017).

Phetchaburiin kuuluu muun muassa Cha Amin rantalomakohde.

## Maantiede
Phetchaburi sijaitsee Malakan niemimaan tyvessä. Sen itäpuolella on Siaminlahti ja lännessä Myanmarin rajan takana Tanaosivuoret. Rajaseudun vuoristoa lukuun ottamatta maakunta on tasaista aluetta. Noin puolet sen pinta-alasta on Kaeng Krachanin kansallispuistoa, joka on perustettu suojelemaan sademetsän luontoa.

## Aluejako

Provinssi jakaantuu kahdeksaan piiriin (*[[amphoe]]*), jotka puolestaan jakaantuvat 93 kuntaan (*[[tambon]]*) ja 681 kylään (*[[muubaan]]*).

## Lähteet

## Aiheesta muualla
Al-Nasheed al-Watani

**Al-Nasheed al-Watani** () on Kuwaitin kansallislaulu ja yksi maan kansallissymboleista. Laulun on sanoittanut runoilija Ahmad Meshari Al-Adwani, Ibrahim Al-Soula sävelsi sen musiikin ja Ahmad Ali teki sen nykyisen sovituksen.  Laulu esitettiin ensi kerran kansallisessa radiossa 25. helmikuuta 1978. Ennen vuotta 1978 Kuwaitin kansallislauluna soitettiin fanfaari Amiri Salute, jonka on säveltänyt Yusuf Adees vuonna 1951. Nykyään emiiriä tervehditään kansallislaulun kuudella ensimmäisellä säkeellä, joka siis on Kuwaitin hallitsijahymni. 

Laulua käytetään Kuwaitissa verrattain harvoin, näin tapahtuu yleensä vain erityisen juhlallisissa tilanteissa. Tämän vuoksi monet kuwaitilaiset eivät tunne omaa kansallislauluaan.

## Arabiankielisen tekstin translitteraatio

:Watanil Kuwait Salemta Lilmajdi
:Wa Ala Jabeenoka Tali-Ossadi
:Watanil Kuwait
:Watanil Kuwait
:Watanil Kuwait Salemta Lilmajdi.

:Ya Mahda Abaa-il Ola Katabou
:Sefral Khloudi Fanadati Shohobo
:Allaho Akbar Ehnahom Arabo
:Talaat Kawakebo Jannatil Kholdi
:Watanil Kuwait Salemta Lilmajdi.

:Bourekta Ya Watanil Kuwaita Lana
:Sakanan Wa Eshta Alal Mada Watana
:Yafdeeka Horron Fi Hemaka Bana
:Sarhol Hayati Be Akramil Aydi
:Watanil Kuwait Salemta Lilmajdi.

:Nahmeeka Ya Watani Wa Shahidona
:Sharoul Hoda Wal Haqqo Ra-Edona
:Wa Amirona Lil Ezzi Qa-Edona
:Rabbol Hamiyati Sadqol Waadi
:Watanil Kuwait Salemta Lilmajdi.
Lähde:

## Lähteet
Scott Warren

**Scott Warren** oli Dio-yhtyeen kosketinsoittaja. Hän on  soittanut Warrantissa ja Keelissä ennen Dioon liittymistään. Hän on itseoppinut kosketinsoittaja, joka aloitti 6-vuotiaana. Myöhemmin hän opiskeli ammattilaiseksi Dick Grove -musiikkiopistossa. 

Scott liittyi Dioon ja soitti koskettimia albumilla *[[Strange Highways]]* vuonna 1994. Hän on ollut Dion jäsen siitä lähtien.

Hänen tunnetuin kosketinsoolonsa on *[[Killing the Dragon]]* -levyn kappaleessa *Before The Fall*
Akashi

**Akashi** () on Japanin kaupunki Honshūn saarella Kansain alueella Hyōgon prefektuurissa. Se sijaitsee Seton sisämeren rannalla Awajin saaren pohjois- ja prefektuurin pääkaupungin Kōben länsipuolella. Kaupungissa on 294&nbsp;220 asukasta (vuonna 2017) ja sen pinta-ala on 49,42 neliökilometriä. Akashi on nimitetty yhdeksi Japanin erityiskaupungeista.

Sen paikalla on ollut historiallinen Akashin linna vuodelta 1618, mutta itse kaupunki perustettiin vasta 1. marraskuuta 1919. Japanin normaaliaika on "Akashin aikaa", koska 135. pituuspiiri kulkee kaupungissa olevan temppelin läpi. Kaupungin elinkeinoina ovat kalastus, kone- ja tekstiiliteollisuus, ja siellä sijaitsee Kawasakin päätehdas.

Jänneväliltään maailman pisin riippusilta vuodelta 1998 on Akashi-Kaikyon silta, joka kulkee Shikokun saarelta Honshūlle Awajin saaren kautta.

## Lähteet

## Aiheesta muualla

* Kaupungin internetsivut
Ampelmännchen

**Ampelmännchen** (saks. deminutiivi sanasta *Ampelmann* eli ”liikennevaloukkeli”) tarkoittaa alkujaan Saksan demokraattisessa tasavallassa käyttöön otettuja jalankulkijoille suunnatuissa liikennevaloissa näkyviä ihmishahmoja. Punainen ”ukkeli” levittää kätensä viestittääkseen *pysähdy* ja vihreä kävelee itsevarmasti eteenpäin viestittääkseen *mene*. Suositut hahmot ovat sittemmin muodostuneet niin sanotun ostalgian symboleiksi ja levinneet myös läntiseen Saksaan. Niiden ympärille on lisäksi syntynyt suuri matkamuistoesineliiketoiminta.

## Historia
Ampelmännchen-hahmot suunnitteli vuonna 1961 Saksan demokraattisen tasavallan liikenneministeriössä työskennellyt liikennepsykologi Karl Peglau. Peglau halusi laatia mahdollisimman selkeän ja söötin hahmon, joka paitsi vetoaisi lapsiin olisi myös helposti ymmärrettävä vanhuksille. Idän ajo-opetusohjelman myötä liikennevaloukkelista tulikin hahmo, jolla koettiin olevan hieman tavallista enemmän ”sielua”. Sen kävelytyyli saattoi herättää mielikuvan tyypillisestä sosialistisesta kuvamaailmasta, jossa yritteliäs työläinen ponnisteli kohti kommunistista tulevaisuutta. Peglau sanoi kuitenkin pelänneensä hahmon hylkäämistä sen ”porvarillisen” hatun vuoksi.

1990-luvulla Saksan jälleenyhdistymisen jälkeen entisen Saksan demokraattisen tasavallan alueen liikennevalot yritettiin korvata standardeilla länsimaisilla liikennevaloilla. Liikennevalohahmon säilyttämiseksi kuitenkin aloitettiin kampanja, joka lopulta onnistui tavoitteessaan. Hahmo nousi kulttimaineeseen, ja siitä tuli yksi itäsaksalaista estetiikkaa ihannoineen ostalgian symboleista. Siitä tuli suosittu myös turistien keskuudessa. Ampelmännchen-hahmot asennettiin jopa joidenkin Berliinin läntisten kaupunginosien jalankulkuvaloihin. Myös joissakin lännen kaupungeissa, kuten Saarbrückenissä ja Heidelbergissä, on otettu käyttöön Ampelmännchen-hahmot.

Vuonna 2004 Ampelmannin naispuolinen vastine, *Ampelfrau* eli ”liikennevaloakka” (myös Ampelweibchen tai Ampelmädchen), otettiin käyttöön Zwickaussa ja myöhemmin myös Dresdenissä ja Werdaussa sekä lännessä Kölnin Ehrenfeldin kaupunginosassa.

## Lähteet

## Aiheesta muualla

* Ampelmannin kotisivut
Simon Rattle

**Simon Rattle** (s. 19. tammikuuta 1955 Liverpool) on brittiläinen kapellimestari, joka saavutti maineensa Birminghamin kaupungin sinfoniaorkesterissa ja toimii nykyisin Berliinin filharmonikoiden johtajana. Rattle on uransa aikana esittänyt teoksia laajasti barokkimusiikista aina nykymusiikkiin asti, mutta tunnetuin hän on varhaisen 1900-luvun musiikin, kuten Mahlerin tulkitsijana.

Rattle opiskeli nuorena pianon- ja viulunsoittoa, mutta hänen ensimmäinen työpaikkansa orkesterissa oli lyömäsoittaja. Vuonna 1971 hän aloitti opinnot Royal Academy of Musicissa Lontoossa ja valmistumisvuotenaan 1974 hän voitti *John Player* -kapellimestarikilpailun.

Valmistumisensa jälkeen Rattle johti Bournemouthin ja Liverpoolin sinfoniaorkestereita, kunnes aloitti Birminghamin sinfoniaorkesterin johtajana vuonna 1980. Hän jatkoi orkesterin johdossa aina vuoteen 1998 asti ja pitkän yhteistyön tuloksena orkesteri ja Rattle nousivat molemmat Ison-Britannian orkesterien eturiviin. 

Vuonna 1999 Rattle nimitettiin Claudio Abbadon seuraajaksi Berliinin filharmonikoiden pääkapellimestariksi, jota pidetään yhtenä arvostetuimmista kapellimestarinviroista maailmassa. Hän konsertoi pääkapellimestarina filharmonikoiden kanssa ensimmäistä kertaa 7. syyskuuta 2002 esittäen Thomas Adèsin *Asylan* ja Gustav Mahlerin 5. sinfonian. Konserttitaltiointi julkaistiin levynä ja se sai ylistävät arviot musiikkilehdistössä. Gramophone-lehti nimitti Rattlen viimeisimpiin levytyksiin kuuluvaa Claude Debussyn *La Meria* ”*mahtavaksi levyksi*” ja nosti sen Rattlea filharmonikoiden johtajana edeltäneiden Abbadon ja Herbert von Karajanin levytyksien rinnalle.

Rattle ilmoitti tammikuussa 2013, ettei enää jatka orkesterin johtajana ja jättää paikan elokuussa 2018 ja siirtyy Lontooseen. Hänen seuraajakseen Berliinin filharmonikan jäsenet ovat valinneet Kirill Petrenkon..

## Lähteet
* Berliner Philharmoniker

### Viitteet
Sergei Mihalkov

**Sergei Vladimirovitš Mihalkov** (; 13. maaliskuuta (J: 28. helmikuuta) 1913 Moskova – 27. elokuuta 2009 Moskova) oli venäläinen lastenkirjailija ja muusikko. Hän oli yksi Neuvostoliiton tunnetuimmista lastenkirjailijoista. Mihalkov oli 1970–1990 Venäjän SFNT:n kirjailijaliiton puheenjohtajana. Hän sanoitti Gabriel El-Registanin kanssa Aleksandr Aleksandrovin säveltämän Neuvostoliiton hymnin. Mihalkov myös laati hymniin uudet sanat, kun se vuonna 2000 otettiin käyttöön Venäjän hymniksi.

Hänen poikansa Nikita Mihalkov ja Andrei Mihalkov-Kontšalovski ovat elokuvaohjaajia.

Mihalkov oli valtion virallisesti hyväksymä runoilija, joka estoitta ihannoi Josif Stalinia. Neuvostokirjailijoiden liiton puheenjohtajana toimiessaan hän mustamaalasi toisinajattelijoita.

## Elämä ja ura

Mihalkov syntyi Moskovassa vuonna 1913 ja asui siellä koko elämänsä.

Vuonna 1936 Mihalkov nai Natalija Petrovna Kontšalovskajan (1903–1988), Vasili Surikovin tyttärentyttären. He olivat naimissa 53 vuotta ennen Natalian kuolemaa. Vuonna 1997 Mikhalkov nai fysiikan professorin Julija Valerijevna Subbotinan.

29-vuotiaana vuonna 1942 Mihalkovin työ kiinnitti Neuvostoliiton johtajan Josif Stalinin huomion, joka antoi hänelle tilaisuuden kirjoittaa sanat uudelle kansallislaululle. Tuolloin maa oli sekasorrossa toisen maailmansodan takia ja Stalin halusi venäläisteemaisemman kansallislaulun. Laulun, joka korvaisi Kansainvälisen, josta oli tullut monille sosialisteille ja kommunisteille yleinen laulu ympäri maailmaa.

Mihalkov kirjoitti sanat yhdessä Gabriel El-Registanin kanssa Aleksandr Aleksandrovin säveltämään hymniin (1883–1946). Uusi hymni esitettiin Stalinille kesällä 1943 ja se otettiin käyttöön maan uutena kansallislauluna 1. tammikuuta 1944. Stalinin kuoleman takia vuonna 1953 Mihalkov alkoi kirjoittaa vuonna 1970 uusia sanoituksia, joissa ei mainittu Stalinia. Neuvostoliiton hymnin käyttö Mihalkovin sanoituksilla jatkui vuoteen 1991, jolloin Neuvostoliitto hajosi.

Mihalkov oli Neuvostoliiton hajotessa 87-vuotias ja ollut pitkään eläkkeellä, mutta kun Vladimir Putinin painostus vanhan hymnin palauttamiseen otti vauhtia, hän kirjoitti uudet sanoitukset. Tuloksena oli Venäjän federaation hymni, joka hyväksyttiin virallisesti vuonna 2001.

Kansallislaulun lisäksi Mihalkov tuotti runsaasti satiirisia näytelmiä ja tarjosi käsikirjoituksia useille Neuvostoliiton komedioille. Hänelle myönnettiin kolme Stalin-palkintoa (1941, 1942 ja 1950) ja lukuisia muita palkintoja.

Mihalkovin 90-vuotisjuhlilla vuonna 2003 Vladimir Putin vieraili henkilökohtaisesti hänen kodissaan Moskovassa ja myönsi hänelle Venäjän federaation 2. luokan ansiomitalin “Isänmaan hyväksi” tunnustuksena merkittävästä panoksesta Venäjän kulttuurille.

Mihalkov kuoli nukkuessaan 27. elokuuta 2009, 96-vuotiaana Moskovan sairaalassa. Hänet haudattiin Moskovan Novodevitšin hautausmaalle.

## Lähteet

## Aiheesta muualla
* Sergei Mihalkovin muistokirjoitus Helsingin Sanomissa
Jeremy Summerly

**Jeremy Summerly** on englantilainen kuoronjohtaja, joka toimii professorina Royal Academy of Musicissa ja johtaa Schola Cantorum ja Oxford Camerata -kuoroja. hän on levyttänyt lukuisia teoksia erityisesti renessanssi- ja barokkimusiikkia Naxos-levy-yhtiölle.

Summerly opiskeli kuoronjohtoa Oxfordin New Collegessa, josta hän valmistui loistavin arvosanoin vuonna 1982. Hän työskenteli seuraavat seitsemän vuotta BBC:n radiolle ja perusti myös Oxford Camerata -kuoron. Vuonna 1989 hänestä tuli luennoitsija Royal Academy of Musiciin. 

## Aiheesta muualla
* Oxford Camerata: Jeremy Summerly
Oxford Camerata

**Oxford Camerata** on Jeremy Summerlyn vuonna 1984 perustama kuoro, jonka ydinryhmä koostuu 12 laulajasta. Eri projekteja varten kuoron koko on vaihdellut neljän ja 20 laulajan välillä. Kuoro oli alun perin erikoistunut vanhaan musiikkiin, mutta on vuosien saatossa laajentanut ohjelmistoaan, joka nykyisin ulottuu gregoriaanisesta laulusta aina nykymusiikkiin asti.

Oxford Cameratan yhteyteen perustettiin vuonna 1992 **Oxford Camerata Instrumental Ensemble**, jossa soittaa 4–20 soittajaa joko periodi- tai nykyaikaisilla soittimilla. Vuonna 1995 kuorolle myönnettiin *Fördergemeinschaft der Europäischen Wirtschaft* -palkinto. Kuoro on tehnyt yli kolmekymmentä levytystä, joista suurimman osan Naxos-levy-yhtiölle.

## Aiheesta muualla
* Oxford Camerata 
* Oxford Cameratan kuvaus ja levytyksiä Naxos-levymerkin sivuilla
Heinävaara

**Heinävaara** tarkoittaa seuraavia paikkoja:

* Heinävaara, kaupunginosa Espoossa
* Heinävaara, kylä, taajama ja kaupunginosa Kiihtelysvaarassa Joensuussa)
* Heinävaara, rautatieliikennepaikka Kiihtelysvaarassa Joensuussa
* Heinävaara, kylä Juuassa
* Heinävaara, kylä Kontiolahdella
* Heinävaara, kylä Kuhmossa
* Heinävaara, kylä Kuusamossa
* Heinävaara, kylä Lieksassa
* Heinävaara, kylä Nurmeksessa
* Heinävaara, kylä Puolangalla
* Heinävaara, kylä Sotkamossa
* Heinävaara, kylä Suomussalmella
* Heinävaara, kylä Valtimolla.
Susi Susanti

**Lucia Francisca Susi Susanti** (s. 11. helmikuuta 1971 Tasikmalaya, Länsi-Jaava) on indonesialainen sulkapalloilija ja olympiavoittaja. 

Susi Susanti voitti olympiakultaa Barcelonassa 1992 ja hänestä tuli maansa ensimmäinen olympiakultamitalisti (sulkapallo tuli olympialaisten ohjelmaan 1992). Finaalissa hän voitti Etelä-Korean Bang Soo-hyunin. Kaksi tuntia Susantin ottelun jälkeen hänen sulhasensa Alan Budikusuma voitti miesten sulkapallon olympiakultaa. 

Susanti voitti maailmanmestaruuden vuonna 1993. Atlantan olympialaisissa hän hävisi välierissä Bang Soo-hyunille, mutta voitti pronssiottelussa Etelä-Korean Kim Ji-hyunin.

## Aiheesta muualla
*
Nicolai Gedda

**Harry Gustaf Nicolai Gedda** (alk. **Lindberg**, myöh. **Ustinov**, myöh. **Gädda**; 11. heinäkuuta 1925 Tukholma – 8. tammikuuta 2017 Tolochenaz, Sveitsi) oli ruotsalainen tenori, joka esitti uransa aikana yli 60 oopperaroolia. Yli kahdellasadalla levytyksellä Geddan arvellaan olevan kaikkien aikojen eniten levyttänyt tenori.

Geddan äiti oli ruotsalainen ja isä venäläinen amatöörilaulaja, joka esiintyi kasakoiden ja paikallisen ortodoksisen kirkon kuoroissa. Gedda oli kaksikielinen ja hallitsi lisäksi italiaa, englantia, saksaa ja latinaa. Geddan lahjat löydettiin myöhään ja hän debytoi Ruotsin kuninkaallisessa oopperassa vuonna 1952 vasta 27-vuotiaana. Gedda esiintyi laulajaksi poikkeuksellisen pitkään, hän äänitti Giacomo Puccinin *[[Turandot]]in* keisarin roolin vuonna 2001 ja Wolfgang Amadeus Mozartin *[[Idomeneo]]n* ylipapin roolin vuonna 2003 – molemmat yli 70-vuotiaana.

Gedda vieraili usein Suomessa 1960-luvulta alkaen. Hän sai hovilaulajan () arvonimen vuonna 1965.

## Kirjallisuutta
* 

## Lähteet
Ricochet Robot

**Ricochet Robot** on Alex Randolphin suunnittelema lautapeli, jonka ideana on optimoida robottien reittejä erilaisiin määränpäihin. Peli sisältää 4 eriväristä robottia, 4 osasta koostuvan pelilaudan, pelimerkkejä ja tiimalasin. Ricochet Robot toimii hyvin millä tahansa pelaajamäärällä.

Pelin aluksi pelimerkit käännetään väärin päin ja sekoitetaan ja robottien aloituspaikat arvotaan. Peli etenee siten, että yksi pelimerkeistä käännetään ja pelaajat alkavat miettiä liikesarjaa, jolla merkin värisen robotin saa siirrettyä merkin osoittamaan ruutuun. Robotit liikkuvat niin, että ne etenevät johonkin pääilmansuuntaan kunnes ne törmäävät toiseen robottiin tai seinään. Sen jälkeen robotti voi jatkaa eri suuntaan. Mitä tahansa roboteista saa siirtää missä järjestyksessä hyvänsä. Usein vain yhtä robottia siirtämällä ratkaisusta tulee pitkä ja hankala tai jopa mahdoton.

Pelaaja, joka keksii reitin perille saa huutaa tarvittavien siirtojen lukumäärän, minkä jälkeen tiimalasi käännetään ja pelaajilla on minuutti aikaa keksiä optimaalisempi reitti. Ajan loputtua parhaimman reitin huutanut joutuu näyttämään reittinsä muille ja hän saa pisteen, jos hän kykenee huudetun liikesarjan näyttämään. Muutoin seuraavaksi pienimmän luvun huutanut saa tilaisuuden, jne.
Insomniac (Green Dayn albumi)

**Insomniac** on Green Dayn neljäs studioalbumi vuodelta 1995. Albumin kappaleita ovat mm. "Brain Stew", "Stuck With Me" ja "Geek Stink Breath". Albumi on myynyt maailmanlaajuisesti yli 10 miljoonaa kappaletta ja yhdysvalloissa yli 4 miljoonaa kappaletta.

## Kappaleet

## Kokoonpano
* Billie Joe Armstrong - laulu, kitara
* Mike Dirnt - basso, taustalaulu
* Tré Cool - rummut, taustalaulu

## Lähteet
Kehityslinja

**Kehityslinja** tai evoluutiolinja on eliöiden polveutumisketju, joka yhdistää eliön sen varhaisempaan kantamuotoon, ”esi-isään”. Kehityslinjoja voivat muodostaa eri organismit, populaatiot, solut tai geenit.  

Erityisesti kehityslinjalla viitataan eliölajien sukupuun haaraan, tietystä muinaisesta kantamuodosta polveutuvaan joukkoon (kladiin).

## Lähteet
Nimrod.

**Nimrod.** on Green Day -yhtyeen viides albumi. Se julkaistiin 14. lokakuuta 1997. Nimrod.:in kappaleista Hitchin' a Ride, Redundant, Nice Guys Finish Last ja Good Riddance (Time of Your Life) on tehty musiikkivideot, jotka ovat nähtävissä mm. Green Dayn virallisilla sivuilla. Lokakuussa 2022 yhtye tiedotti julkaisevan 25-vuotisjuhlaversion Nimrodista ja julkaisi demokappaleen "You Irritate Me". 13. tammikuuta 2023 yhtye julkaisi coverversion Elvis Costellon kappaleesta "Alison". Juhlapainos julkaistiin 27. tammikuuta 2023.

## Kappalelista

Kappaleiden 11 ja 12 välissä ei ole taukoa, eli ne ovat miksattu yhteen, ja niiden yhteenlaskettu pituus on 5:38. Kappaleiden sanat löytää levyn kansilehdestä.

### 25th Anniversary Edition

## Lähteet
Dos Rios

**Dos Rios** on Franz-Benno Delongen suunnittelema ja Mayfair Gamesin julkaisema lautapeli, joka sijoittuu laaksoon, jonka läpi virtaa kaksi jokea - Rio Verde ja Rio Moreno. Joet virtaavat aina alaspäin ja niiden kulkua voi muutella rakentamalla patoja. Ainoastaan joen rannalla olevat ruudut tuottavat satoa ja siksi pelaajien välillä syntyykin usein kiistoja jokien hallinnasta.

Pelin voittaa se, joka saa ensimmäiseksi rakennettua kartanonsa ja kolme maataloa laudalle, mikäli ne kaikki ovat veden äärellä. Muussa tapauksessa pelaajan pitää rakentaa vielä neljäskin talo voittaakseen. Pelin lauta on erilainen joka pelikerralla, sillä se arvotaan alussa. 

Tilanne pelilaudalla elää jatkuvasti, sillä yksi pato yläjuoksulla voi muuttaa varsin ratkaisevasti joen suuntaa ja suuri osa pelilaudasta voi jäädä kuivaksi. Pelaajien kiusana ovat myös jokirosvot, jotka hyökkäävät silloin tällöin joen varrella olevien työmiesten kimppuun.
Evoluutiopuu

**Evoluutiopuu** eli **fylogeneettinen puu** on jonkin eliöryhmän syntyä ja polveutumishistoriaa eli **fylogeniaa** kuvaava haarautuva puumainen kaavio. Evoluutiopuun haarat edustavat lajien kehityslinjoja. Evoluutiopuuta vastaavaa puumaista kaaviota kutsutaan kladistiikassa kladogrammiksi.

Fylogenetiikka on tieteenhaara, joka tutkii fylogeniaa ja sen rekonstruointiin käytettäviä menetelmiä. Fylogeneettinen systematiikka pyrkii luokittelemaan eliöt niiden kehityshistorian mukaan.

Evoluutiopuiden laatiminen on usein vaikeaa, koska nykyisten lajien esi-isistä on harvoin jäljellä suoraa tietoa fossiiliaineistona. Evoluutiopuiden laadintaan käytetään fossiilien ohella nykyeliöiden rakenteiden ja niiden genomien vertailuun perustuvia menetelmiä.

## Evoluutiopuun ulkonäkö
Yksinkertaisimmillaan evoluutiopuussa on vain joukko yhdestä kantamuodosta polveutuvia taksoneita, jotka on yhdistetty toisiinsa evoluutiopuun haaroiksi. Evoluutio ei kuitenkaan ole tapahtunut aina yksinkertaisesti haarautuvan prosessin mukaan. Esimerkiksi retrovirukset ovat siirtäneet geenejä myös lajien välillä haaroilta toiselle, joten horisontaalisen geenien siirtymisen seurauksena evoluutiopuu saattaa joiltain osin muistuttaa myös verkkoa.

Tavallisessa evoluutiopuussa on esitettynä vain taksonien polveutumisjärjestys ja suhteet toisiinsa ilman tietoa siitä, kuinka kauan evoluutiopuun eri taksonien kehittymisessä on kestänyt. Ajallinen tieto eri taksonien kehittymiseen kuluneesta ajasta voidaan kuitenkin merkitä evoluutiopuuhun piirtämällä haarat jonkin tietyn suhdeluvun (mittakaavan) mukaan eripituisiksi ja merkitsemällä ajan asteikko tai mittakaava näkyviin evoluutiopuun viereen. Tavallisten, ajallista tietoa sisältämättömienkin evoluutiopuiden haarojen pituudet saattavat myös vaihdella, mutta tämä johtuu yleensä piirrosteknisistä ja tilankäytöllisistä syistä, eivätkä haarojen erilaiset pituudet tällöin kuvaa haarojen kehittymisen ajallisia suhteita. Evoluutiopuu piirretään yleensä joko pystyyn tai vaakatasoon.

## Katso myös
* Evoluutio
* Molekyylievoluutio
Nimrod (täsmennyssivu)

**Nimrod** voi tarkoittaa ainakin seuraavia:

* Nimrod, Raamatussa mainittu myyttinen Mesopotamian kuningas
* Nimrod, Surface-televisiosarjan kuvitteellinen eläinhahmo
* *[[nimrod.]]*, Green Day -yhtyeen albumi
* Nimrod, kuvitteellinen androidi Marvel-sarjakuvissa
* Nimrod (oikea nimi Nimrod Bena Djangrang, s. 1959), tšadilaissyntyinen ranskalainen kirjailija
* Nimrod, Ernest Shackletonin alus vuosien 1907–1909 etelänavan tutkimusretkellä
* "Nimrod", Edward Elgarin säveltämä isänmaallinen *[[Enigma-muunnelmat|Enigma-muunnelmiin]]* kuuluva teos
* Nimrod, Nim-ohjelmointikielen aiempi nimi
* Hawker Nimrod, brittiläinen hävittäjälentokone
* Hawker Siddeley Nimrod, englantilainen merivalvontaan tarkoitettu suihkukonetyyppi.
* Nimrod, israelilainen ohjus
* Operaatio Nimrod, jolla Special Air Service tuli uudelleen kuuluisaksi, operaatiossa Special Air Service hyökkäsi Lontoon Iranin lähetystöön, jossa oli 6 terroristia
* Nimrod Racing Automobiles, kilpa-autoilija Robin Hamiltonin ja Aston Martinin johtaja Victor Gauntlettin perustama autourheilutalli.
## Katso myös
*Nimrud
Regla Torres

**Regla Torres Herrera** (s. 12. helmikuuta 1975 Havanna) on kuubalainen lentopalloilija ja kolminkertainen olympiavoittaja. Torres oli Kuuban joukkueessa voittamassa kultaa olympialaisissa vuosina 1992, 1996 ja 2000. Barcelonassa 1992 hänestä tuli 17½-vuotiaana kaikkien aikojen nuorin lentopallon olympiakultamitalisti. Torres on myös maailmanmestari vuosilta 1994 ja 1998.

FIVB valitsi 191-senttisen Torresin vuosisadan naispelaajaksi maailmassa vuonna 2000.

## Lähteet

## Aiheesta muualla
*
Cam’ron

**Cam’ron**, oikealta nimeltään **Cameron Giles**, (s. 4. helmikuuta 1976 Harlem, New York) on yhdysvaltalainen hiphop-artisti. Hän on kotoisin Harlemista, New Yorkista ja on osa The Diplomats -ryhmää, johon kuuluvat muun muassa Juelz Santana ja Jim Jones.

## Uran alkuvaiheet
Cam’ronin ura alkoi 1990-luvulla yhtyeessä *Children of The Corn*, johon kuuluivat myös Ma$e sekä edesmenneet Big L ja Bloodshed. Ryhmä kuitenkin hajosi Bloodshedin kuoltua vuonna 1996, eikä ehtinyt julkaista yhtään albumia. Ryhmän jäsenet lähtivät soolourille ja *Untertainment Records* julkaisi Cam’ronin debyyttialbumin *Confessions of Fire* vuonna 1998. Levy myi Yhdysvalloissa kultaa ja siltä nousivat hiteiksi esimerkiksi kappaleet *357* ja *Horse & Carriage*. Vuonna 2000 ilmestynyt toinen albumi, *S.D.E.*, ei ollut kaupallinen menestys. Cam’ron syytti levy-yhtiötä huonosta myynnistä ja saikin purettua levytytssopimuksensa.

## Roc-A-Fella Records
Seuraavaksi Cam’ron siirtyi vanhan ystävänsä Damon Dashin levy-yhtiölle, Roc-A-Fella Recordsille. Kolmas albumi, *Come Home With Me*, julkaistiin vuonna 2002 ja on tähän mennessä Cam’ronin kaupallisesti menestynein levy. Levyltä julkaistuista singleistä *Oh Boy* ja *Hey Ma* tuli hittejä ja albumi myikin Yhdysvalloissa platinalevyyn oikeuttavan määrän. Levyllä kuultiin myös hittinikkareiden Just Blazen ja Kanye Westin tuotantoa. Samana vuonna Cam’ron näytteli myös elokuvassa *Paid In Full*

Vuonna 2004 ilmestyi *[[Purple Haze (albumi)|Purple Haze]]*, toinen ja samalla viimeinen albumi Roc-A-Fella Recordsilta. Singleiksi nostettiin muun muassa *Down And Out*, jolla vieraili Kanye West, sekä Cyndi Lauperin *Girls Just Wanna Have Fun* -hittiä lainaillut *Girls*. Seuraavana vuonna Cam’ron kuitenkin lähti Roc-A-Fellalta.

Lokakuussa 200 Cam’ron haavoittui, kun ilmeisesti hänen autonsa varastamista yrittänyt mies ampui häntä käsiin. Camvronin onnistui kuitenkin paeta paikalta. Hän ei vieläkään voi käyttää kunnolla toista kättään, sillä hänellä on vaikeuksia taivuttaa joitakin sormia.

## ''Killa Season''
Keväällä 2006 Cam’ron julkaisi sekä elokuvan että albumin, molemmat nimeltään *[[Killa Season]]*. Albumin julkaisi Asylum Recors yhteistyössä The Diplomatsin oman levy-yhtiön kanssa. Elokuvan Cam’ron ohjasi ja tuotti itse. Hän näytteli myös elokuvan pääosassa – muissa rooleissa esiintyi muun muassa muita Diplomats-artisteja.

## Diskografia
### Sooloalbumit

### The Diplomats -albumit
**Diplomatic Immunity* (2003)
**Diplomatic Immunity 2* (2004)
**More Than Music, Vol.1* (2005)
**The Movement Moves On* (2006)

## Lähteet

## Aiheesta muualla
*The Diplomats
Myllymäen koulu (Lappeenranta)

**Myllymäen koulu** on noin 370 oppilaan Lappeenrannan Myllymäessä sijaitseva koulu, joka on perustettu vuonna 2003. Koulun rehtori on Maija Pusenius.  Koulu kuuluu Kimpisen palvelualueeseen, ja siellä opiskelevat luokat 1–9. Vuonna 2012 oppilaita oli noin 350.

Koulussa toimii oppilasparlamentti, johon kuuluu kahdeksan koulun oppilaita edustavaa oppilasta.

## Lähteet
Prilep

**Prilep** () on kaupunki Pohjois-Makedonian eteläosassa Pelagonian tasangolla. Kaupungissa on 73&nbsp;675 asukasta (vuonna 2010), ja se on Prilepin kunnan keskuspaikka. Prilepin lempinimi on ”kaupunki Markon tornien alla”, sillä sen lähellä sijaitsee Prinssi Markon mukaan nimettyjä kuuluisia kivimudostelmia. Prilep on erityisesti tupakkateollisuuden keskus. 

Prilepissä puhuttu murre on otettu vuonna 1943 makedonian kirjakielen pohjaksi. Prilepissä on syntynyt nykyisen Pohjois-Makedonian ensimmäinen moderni näytelmäkirjailija, Vojdan Tšernodrinski. Tärkeitä nähtävyyksiä ovat Zrzen luostari ja Arkkienkeli Mikaelin luostari, joissa on 1100- ja 1300-lukujen freskoja, turkkilainen basaari ja kaupungin vanha islamilainen arkkitehtuuri sekä useat muut keskiaikaiset luostarit ja kirkot. 

## Lähteet

## Aiheesta muualla

* Prilepin kaupungin kotisivut 
* Yleistietoa Prilepistä
* Information on Prilep
Homotherium

**Homotherium** oli sapelihammaskissasuku, jonka edustajia eli noin kolme miljoonaa – 10&nbsp;000 vuotta sitten Euroopassa, Aasiassa, Afrikassa ja Amerikassa. Tunnetuin *Homotherium* oli *[[Homotherium serum]]* Pohjois-Amerikassa. *Homotheriumin* sapelimaiset yläkulmahampaat olivat lyhyemmät kuin *[[Smilodon]]illa*. Ne olivat kuitenkin kestävämmät kuin Smilodonilla, joten *Homotherium* pystyi tappamaan saaliinsa tarttumalla sitä kurkkuun ja pitämällä kiinni, kuten nykyiset leijonat tekevät. *Smilodon* taas haavoitti saaliinsa sapelihampaillaan ja odotti sitten sen kuolevan verenvuotoon, sillä sen pitkät kulmahampaat murtuisivat, jos se kamppailisi saaliinsa kanssa. Lajien saalistustavat erosivat siis toisistaan. *Homotherium* oli nopea juoksija, ja sen leuat olivat yhtä vahvat kuin tiikerillä. *Homotherium* pyydysti muun muassa mammutin poikasia, antilooppeja, puhveleita ja mahdollisesti myös ihmisen esi-isiä. Teksasista, Friesenhahn Cave-luolasta, on löydetty Homotheriumin entinen pesäpaikka, johon ne olivat tuoneet paloiteltuja nuorten, noin kaksivuotiaiden mammuttien (kooltaan kafferipuhvelin kokoluokkaa) ruhoja.

*Homotherium* hävisi Afrikasta 1,5 miljoonaa vuotta sitten, Euraasiasta 50&nbsp;000 vuotta sitten ja Pohjois-Amerikasta 10&nbsp;000 vuotta sitten.

## Homotheriumin lajeja
**[[Homotherium serum]]*
**[[Homotherium latidens]]*
**[[Homotherium aethiopicum]]*
**[[Homotherium hadarensis]]*
**[[Homotherium nestianus]]*
**[[Homotherium nihowanensis]]*
**[[Homotherium sainzelli]]*
**[[Homotherium ultimum]]*
**[[Homotherium crenatidens]]*
**[[Homotherium cenatidens]]*

## Lähteet

## Aiheesta muualla

*Internet Archive: Sabre-toothed Cats at Lioncrusher’s Domain
Rett Saapas

**Rett Saapas** -yhtye oli kotoisin Alavudelta. Rett Saappaan primus motorina toimi jo edesmennyt Kari "Lexa" Levola (1958–2005). Yhtye voitti rockin SM-kisoissa uuden aallon sarjan vuonna 1978. Levolan kirjoituskonesoolo teki tuolloin tuomaristoon ja lehdistöön lähtemättömän vaikutuksen. Rett Saappaasta tuli myöhemmin Bingoksi Lämmin.

## Kirjallisuutta
* Seppo Bruun, Jukka Lindfors, Santtu Luoto, Markku Salo: *Jee, jee, jee. Suomalaisen rockin historia*, WSOY 1998
Paraceratherium

**Paraceratherium** on sukupuuttoon kuollut nisäkässuku, joka eli Aasiassa oligoseenilla.

*Paraceratherium*-suvun on joskus katsottu sisältävän suurimmat koskaan eläneet maanisäkkäät. Vuonna 1989 *Paraceratherium asiaticum* -lajin (silloin nimellä *Indricotherium transouralicum*) painoksi arvioitiin 34 tonnia, mutta myöhemmät painoarviot ovat olleet tätä matalampia. Vuonna 2022 julkaistun arvion mukaan painavimmat *Paraceratherium*-lajit olivat noin 14 tonnin painoisia. Samaan Paraceratheriidae-heimoon kuuluva *[[Dzungariotherium]]* oli kuitenkin painavampi: sen paino ylsi ehkä jopa 20 tonniin. Vaikka *Paraceratherium* ei ollut kaikista suurin maanisäkäs, oli se silti suurimpien joukossa. Se kuului Paraceratheriidae-heimoon, jonka edustajat saavuttivat äärimmäisiä mittoja oligoseeniepookilla ennen ryhmän sukupuuttoa.

*Paraceratherium* kuului samaan yläheimoon kuin sarvikuonot, mutta elämäntapa oli enemmän kirahvien tapainen, koska ne söivät lehtiä puista. Suku tunnetaan myös nimillä *Indricotherium* ja *Baluchitherium*, koska fossiililöytöjä on nimetty eri tavoin.

## Lajit
Vuonna 2021 *Paraceratherium*-sukuun luokiteltiin kuusi lajia:

* *Paraceratherium asiaticum*
* *Paraceratherium bugtiense*
* *Paraceratherium grangeri*
* *Paraceratherium huangheense*
* *Paraceratherium lepidum*
* *Paraceratherium linxiaense*

## Lähteet

## Aiheesta muualla
* Discovery Channel - Answers from Dr. Mikael Fortelius
* Hyracodontidae: Indricotheriinae and Synonyms of Paraceratherium transouralicum  - Mikko's Phylogeny Archive - follows Lucas and Sorbus
Franziska van Almsick

**Franziska ”Franzi” van Almsick** (s. 5. huhtikuuta 1978 Itä-Berliini, Saksan demokraattinen tasavalta) on saksalainen uimari.

## Ura

Almsick nousi maailman huipulle jo 14-vuotiaana ja voitti urallaan kaksi maailmanmestaruutta sekä 21&nbsp;Euroopan mestaruutta. Neljällä hopea- ja kuudella pronssimitalillaan hän on olympiahistorian eniten mitaleja ilman kultamitalia saavuttanut urheilija. Almsick päätti kilpauransa vuoden 2004 olympialaisten jälkeen.

## Saavutuksia

* 1992 olympialaisissa Barcelonassa hopeaa 200&nbsp;metrin vapaauintissa ja 4 × 100&nbsp;m sekauintiviestissa, pronssia 100&nbsp;m vapaauintissa ja 4 × 100&nbsp;m vapaauintiviestissä, 1992 nuorten EM-kisoissa kuusi kultaa
* 1993 EM-kisoissa kuusi kultaa ja yksi hopea
* 1994 MM-kisoissa kulta (200&nbsp;m vapaauinnista ME-ajalla 1.56,78), hopea ja kaksi pronssia
* 1995 EM-kisoissa viisi kultaa ja yksi hopea
* 1996 olympialaisissa Atlantassa hopeaa 200&nbsp;m vapaauinnissa ja 4 × 200&nbsp;m vapaauintiviestissä, pronssia 4 × 100&nbsp;m vapaauintiviestissä
* 1998 MM-kisoissa kulta ja hopea, lyhyen radan EM-kisoissa hopea
* 1999 EM-kisoissa kaksi kultaa ja yksi hopea
* 2000 olympialaisissa Sydneyssä yksi pronssi 4 × 200&nbsp;m vapaauintiviestissä
* 2002 EM-kisoissa viisi kultaa, ME:t 200 m vapaauinnissa (1.56,64) ja 4 × 100&nbsp;m vapaauintiviestissä (3.36,00)
* 2004 olympialaisissa Ateenassa pronssia 4 × 200 m vapaauintiviestissä ja 4 × 100&nbsp;m sekauintiviestissä

## Lähteet

## Aiheesta muualla

* Kotisivut 
*